AMR ผนึก AJA เปิดมิติขาย-เช่า EV Bike ครบวงจร ผ่าน “แพลตฟอร์มมาชาร์จ” ตอบโจทย์คนรุ่นใหม่
AMR จับมือ AJA พันธมิตรธุรกิจ EV Bike ชั้นนำ ลุยธุรกิจขาย-ให้เช่า-สถานีแบตฯ แบบครบวงจร ผ่าน “แพลตฟอร์มมาชาร์จ” บน Cloud Server ตอบโจทย์ผู้บริโภคยุคน้ำมันแพงAMR จับมือ AJA พันธมิตรธุรกิจ EV Bike ชั้นนำ ลุยธุรกิจขาย-ให้เช่า-สถานีแบตฯ แบบครบวงจร ผ่าน “แพลตฟอร์มมาชาร์จ” บน Cloud Server ตอบโจทย์ผู้บริโภคยุคน้ำมันแพง
AMR จับมือ AJA พันธมิตรธุรกิจ EV Bike ชั้นนำ ลุยธุรกิจขาย-ให้เช่า-สถานีแบตฯ แบบครบวงจร ผ่าน “แพลตฟอร์มมาชาร์จ” บน Cloud Server ตอบโจทย์ผู้บริโภคยุคน้ำมันแพง
16 ส.ค. 2565

นายมารุต ศิริโก ประธานเจ้าหน้าที่บริหาร บริษัท เอเอ็มอาร์ เอเซีย จำกัด มหาชน หรือ AMR เปิดเผยว่า ได้ลงนามความร่วมมือ (เอ็มโอยู) กับ บริษัท เอเจ แอดวานซ์ เทคโนโลยี จำกัด (มหาชน) หรือ AJA ศึกษาและพัฒนาธุรกิจในการทำ “แพลตฟอร์มมาชาร์จ” สำหรับรถจักรยานยนต์ไฟฟ้า (EV Bike) โดย AMR และ AJA มีความประสงค์ที่จะดำเนินธุรกิจร่วมกันเกี่ยวกับการขายและให้เช่ารถจักรยานยนต์ไฟฟ้า และการติดตั้งสถานีสับเปลี่ยนแบตเตอรี่รถจักรยานยนต์ไฟฟ้า รวมถึงการให้บริการซ่อมแซมและบำรุงรักษาสถานีสับเปลี่ยนแบตเตอรี่ และระบบซอฟต์แวร์ ในการบริหารจัดการข้อมูลการใช้รถจักรยานยนต์ไฟฟ้า แบตเตอรี่และสถานีสับเปลี่ยนแบตเตอรี่ ให้กับผู้ใช้รถจักรยานยนต์ไฟฟ้าในประเทศไทย
ทั้งนี้ภายใต้ความร่วมมือในครั้งนี้ AMR จะเป็นผู้พัฒนาและติดตั้งสถานีสับเปลี่ยนแบตเตอรี่สำหรับรถจักรยานยนต์ไฟฟ้า เป็นผู้ดูแลแพลตฟอร์มมาชาร์จทั้งหมด ประกอบด้วย สถานีสับเปลี่ยนแบตเตอรี่ จากส่วนกลาง ติดตั้งอยู่บน Cloud Server เรียกว่า “MaCharge Cloud” หรือ “MCC”
รวมไปถึงระบบบริหารจัดการข้อมูลในรูปแบบแอพพลิเคชั่นบนโทรศัพท์เคลื่อนที่ (Application Mobile) สำหรับให้ผู้ขับขี่รถจักรยานยนต์ไฟฟ้า (Rider) ให้สามารถค้นหาสถานีสับเปลี่ยนแบตเตอรี่ที่สถานีใกล้เคียงพร้อมทั้งสามารถจองแบตเตอรี่ในระบบได้
อีกทั้งยังเป็นผู้ดูแลระบบการเชื่อมต่อเพื่อแลกเปลี่ยนข้อมูลระหว่างซอฟต์แวร์ หรือ Application Programming Interface (API) เพื่อรับส่งข้อมูลระหว่างโปรแกรมต่างๆ และให้บริการให้คำปรึกษา (Call Center) เกี่ยวกับการบำรุงรักษาสถานีสับเปลี่ยนแบตเตอรี่แก่ลูกค้า
โดยทาง AMR ตั้งเป้าขยายสถานีสับเปลี่ยนแบตไม่ต่ำกว่า 30 แห่งภายในสิ้นปี 2565 เพื่อรองรับกับยอดขาย EV Bike ประมาณ 300 คัน ซึ่งจะสามารถรับรู้รายได้ในช่วงปลายไตรมาสที่ 3 เป็นต้นไป
“มั่นใจว่าความร่วมมือระหว่าง AMR และ AJA ในครั้งนี้ จะเป็นการเปิดมิติใหม่ สำหรับการให้บริการการขายและให้เช่า EV Bike ของประเทศไทย ที่เริ่มตั้งแต่การขาย การให้บริการหลังการขาย การดูแลรักษา และการรับประกันหลังการขาย การสับเปลี่ยนแบตเตอรี่ ตอบโจทย์ผู้บริโภคยุคใหม่ที่ต้องการใช้ EV Bike แทนรถจักรยานยนต์ที่ใช้พลังงานน้ำมัน ช่วยประหยัดต้นทุนค่าใช้จ่ายในยุคน้ำมันแพงได้อย่างลงตัว” นายมารุต กล่าว 
ด้านนายพิชัย ปัญจสังข์ ประธานเจ้าหน้าที่บริหาร AJA กล่าวถึงความร่วมมือที่เกิดขึ้นในครั้งนี้ว่า ถือเป็นเรื่องที่ดีและเป็นเรื่องใหม่ในวงการรถจักรยานยนต์ไฟฟ้า ที่มีการร่วมมือ ในการร่วมศึกษาและพัฒนาธุรกิจด้าน EV Bike โดยความร่วมมือในครั้งนี้ AJA มีหน้าที่ดูแลในการจัดหาและจัดส่งรถจักรยานยนต์ไฟฟ้า รวมถึงการดูแลรับประกันหลังการขายให้กับลูกค้า
“ด้วยประสบการณ์ตลอดระยะเวลา 3 ปีที่ผ่านมา AJA ได้นำเทคโนโลยียานยนต์ไฟฟ้า ทั้งรถยนต์ไฟฟ้า มอเตอร์ไซค์ไฟฟ้า จักรยานไฟฟ้า สามล้อไฟฟ้า เข้ามาสู่ตลาดประเทศไทย และยังได้เป็นผู้นำตลาดรายแรกๆในกลุ่มยนตรกรรมดังกล่าว ตลอดจนพัฒนาให้เกิดเทคโนโลยีใหม่ๆ อย่างต่อเนื่อง จึงมั่นใจว่าการลงนามความร่วมมือในครั้งนี้ จะช่วยต่อยอด การพัฒนา AJ ENERGY Swap Station สถานีสับเปลี่ยนแบตเตอรี่ให้ EV Bike แบบครบวงจร เพื่อตอบสนองความต้องการผู้บริโภคยุคใหม่ ที่ใส่ใจต่อสิ่งแวดล้อม และสามารถเข้าถึง EV Bike ที่มีคุณภาพและมาตรฐานในระดับราคาที่เหมาะสม โดยปัจจุบัน AJA มี EV Bike ให้เลือก 6 รุ่น ตั้งแต่ราคา 39,900 – 129,900 บาท” นายพิชัย กล่าว 